ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
گجرات میں کوکونٹ ڈولپمنٹ بورڈ کے ریاستی مرکز کا افتتاح ناریل کے بین الاقوامی دن کے موقع پر کیا جائے گا
مرکزی وزیر زراعت جناب تومر دوستمبر کو جوناگڑھ میں ہونے والی اس تقریب کے مہمان خصوصی ہوں گے
کوکونٹ ڈیولپمنٹ بورڈ 2 ستمبر کو 24 ویں عالمی ناریل کے دن کے موقع پر تقریبات کا اہتمام کر رہا ہے۔ اس سال کا مرکزی موضوع ہے - "خوشحال زندگی اور مستقبل کے لیے ناریل کی کاشت کریں"۔ مرکزی زراعت اور کسانوں کی بہبود کے وزیر جناب نریندر سنگھ تومر جوناگڑھ  میں اس تقریب کا افتتاح کریں گے۔ تقریب کے دوران، جناب تومر بہومالی بھون، جوناگڑھ میں بورڈ کے ریاستی مرکز کا افتتاح کریں گے اور بورڈ کے قومی ایوارڈز اور ایکسپورٹ ایکسی لینس ایوارڈز کے فاتحین کا اعلان کریں گے۔ وہ کسانوں سے بھی خطاب کریں گے۔ کوچی  میں بھی ایک پروگرام منعقد کیا جائے گا، جہاں جوناگڑھ کی تقریب کو براہ راست نشر کیا جائے گا۔
جوناگڑھ میں مرکزی تقریب میں، گجرات کے زراعت، حیوانات اور گائے کی افزائش کے وزیر جناب راگھو جی بھائی پٹیل اور حیوانات اور گائے کی افزائش کے وزیر مملکت جناب دیوا بھائی پی مالم بھی شرکت کریں گے۔ مقامی ایم پی جناب راجیش بھائی نارائن بھائی چوڈاسما اور پوربندر کے ایم پی جناب رمیش بھائی دھڑوک اور جوناگڑھ ضلع کے ایم ایل ایز مہمان خصوصی ہوں گے۔ پروگرام کے بعد، جوناگڑھ زرعی یونیورسٹی میں ناریل کی کاشت کے اچھے طریقوں اور مارکیٹنگ پر تکنیکی سیشن بھی منعقد کیے جائیں گے۔ جوناگڑھ میں ناریل کے تقریباً 1,000 کسان اور متعلقہ اہلکار اس پروگرام میں حصہ لیں گے۔
ایشیا پیسیفک خطے کے تمام ناریل پیدا کرنے والے ممالک ہر سال 2 ستمبر کو ناریل کا عالمی دن مناتے ہیں، جو کہ بین الاقوامی ناریل کمیونٹی  کے یوم تاسیس کے موقع پرمنایا جاتا ہے۔ آئی سی سی ایک بین الحکومتی ادارہ ہے۔ کوکونٹ ڈے منانے کا مقصد ناریل کی اہمیت کو اجاگر کرنا اور اس فصل کی طرف قومی اور بین الاقوامی توجہ مبذول کرانا ہے۔ اس موقع پر کوچی میں ایک بین الاقوامی ورکشاپ بھی منعقد کی جائے گی۔
ریلوے کی وزارت
ریلوے ، کامرس و صنعت کے وزیر جناب پیوش گوئل نے ڈیلی کیٹڈ فریٹ کوریڈور کارپوریشن انڈیا لمیٹیڈ  کے کام کاج کا جائزہ لیا
تمام ٹھیکداروں کے کام کی سخت نگرانی کی جائے
ریاستوں کے ساتھ تال میل سمیت تمام مسائل کو مشن موڈ میں حل کیا جائے
پروجیکٹ کے ہفتہ وار کام کاج کی مسلسل نگرانی کے لئے ایک اختراعی میکانزم تیار کیا جائے
ڈیلی کیٹڈ فریٹ کوریڈور  حکومت ہند کے ذریعہ شروع کیا گیا ایک بہت بڑا ریل بنیادی ڈھانچے کا پروجیکٹ ہے جس کی مجموعی لمبائی 3360 روٹ کلومیٹرہے
پروجیکٹ کی مجموعی لاگت 81459 کروڑ روپے ہے
ایسٹرن ڈی ایف سی اور ویسٹرن ڈی ایف سی  کے دسمبر 2021 تک مکمل ہونے کی توقع ہے
نئی دہلی، 24 اگست 2020، ریلویز اور کامرس و صنعت کے وزیر جناب پیوش گوئل نے آج ڈیلی کیٹڈ فریٹ کوریڈور کارپوریشن انڈیا لمیٹیڈ  کے کام کاج کا جائزہ لیا۔ میٹنگ کے دوران سینئر افسروں نے پروجیکٹ کی موجودہ صورتحال کی معلومات فراہم کرائی۔ توقع ہے کہ اترپردیش میں دادری سے ممبئی میں جواہر لال نہرو پورٹ کو جوڑنے والا ویسٹرن کوریڈور اور لدھیانہ  کے قریب سانیوال سے مغربی بنگال میں داکن کنی میں ختم ہونے والے ایسٹرن کوریڈور دسمبر 2021 تک مکمل ہوجائیں گے۔
جناب گوئل نے ڈی ایف ایف سی آئی ایل کی انتظامی ٹیم کو ہدایت دی کہ وہ کووڈ کے دوران لاک ڈاؤن کی وجہ سے ہونے والے وقت کے نقصان کی بھرپائی کے لئے پروجیکٹ کی رفتار تیز کرنے کے لئے ضروری اقدامات کریں۔ انہوں نے مشورہ دیا کہ نئے ذہن والے نوجوانوں کے ذریعہ پیش کردہ بہترین سولیوشن کی حوصلہ افزائی کی جائے۔
میٹنگ کے دوران فیصلہ کیا گیا کہ تمام ٹھیکداروں کے کام کی سخت نگرانی کی جائے۔ ریاستوں کے ساتھ تال میل سمیت تمام مسائل کو مشن موڈ میں حل کیا جائے۔ پروجیکٹ کے ہفتہ وار کام کاج کی مسلسل نگرانی کے لئے ایک اختراعی میکانزم تیار کیا جائے۔
ڈیلی کیٹڈ فریٹ کوریڈور  حکومت ہند کے ذریعہ شروع کیا گیا ایک بہت بڑا ریل بنیادی ڈھانچے کا پروجیکٹ ہے جس کی مجموعی 81459 کروڑ روپے ہے۔ ڈی ایف سی سی آئی ایل نے ڈیلی کیٹیڈ فریٹ کوریڈور کی منصوبہ بندی ، ڈیولپمنٹ، مالیاتی وسائل کی حصولیابی، تعمیر، رکھ رکھاؤ اور کام کاج چلانے کے لئے ایک اسپیشل پرپز وہیکل قائم کیا ہے۔ پہلے مرحلے میں یہ تنظیم ویسٹرن ڈی ایف  اور ایسٹر ڈی ایف  جس کی مجموئی لمبائی 3360 کلو میٹر ہے، کی تعمیر کررہی ہے۔
۔۔۔۔۔۔۔۔۔۔۔
م ن۔ ا گ۔ن ا۔
U-4780
(Visitor Counter : 121
وزیراعظم کا دفتر
وزیر اعظم نے کاشی میں صحت مند بینائی سے متعلق مہم کی ستائش کی
وزیراعظم جناب نریندر مودی نے آج ‘‘سووستھ درشٹی سمردھ کاشی’’ مہم کے ساتھ وابستہ سبھی افراد کو اپنی نیک خواہشات پیش کیں۔
وزیراعظم نے صحت اور خاندانی بہبود کے وزیر ڈاکٹر من سکھ مانڈویا کے ایک ٹوئیٹ کے جواب میں ٹوئیت کیا :
‘‘اس مہم کا حصہ بنے کاشی کے میرے سبھی بھائی بہنوں کو نیک خواہشات۔ آپ کی کسی بھی بیماری سے مبرّا زندگی، کاشی کی ترقی میں نئی توانائی فراہم کرے گی’’
۔۔۔۔۔۔۔۔۔۔۔
ش ح۔ ع م۔ ت ح۔
U -1147
(
نائب صدر جمہوریہ ہند کا سکریٹریٹ
نائب صدر جمہوریہ نے راجیہ سبھا کے رکن جناب امرسنگھ کی اچانک رحلت پر تعزیت کا اظہار کیا
نئی دہلی:یکم اگست ، 2020:
نائب صدر جمہوریہ ہند اور راجیہ سبھا کے چیئرمین جناب ایم وینکیانائیڈو نے راجیہ سبھا کے موجودہ آزاد رکن جناب امرسنگھ کی اچانک رحلت پر اپنے شدید رنج وغم کا اظہار کیا ہے۔ 64سالہ جناب سنگھ نے آج سنگاپور کے اسپتال میں اپنی آخری سانس لی۔ جہاں گزشتہ چند مہینوں سے ان کا علاج چل رہا تھا۔
نائب صدر جمہوریہ سنگاپور میں ہندوستانی ہائی کمشنر کے ساتھ مسلسل رابطے میں رہتے تھے اور انہیں جناب سنگھ کے علاج سے متعلق تمام ضروری مدد فراہم کرنے کیلئے ہدایت دیتے رہتے تھے۔
جناب نائیڈو، جناب امر سنگھ کے ساتھ بھی رابطے میں تھے اور ان کی صحت کے بارے میں برابر دریافت کرتے رہتے تھے، انہیں جناب سنگھ کی جلد شفایابی اور ہندوستان واپس آنے کی امید تھی۔
نسبتاً کم عمری میں جناب سنگھ کے انتقال پر اپنے دُکھ اور غم کااظہار کرتے ہوئےنائب صدر جمہوریہ نے کہا کہ ملک نے ایک قابل پارلیمنٹرین کو کھو دیا ہے۔
انہوں نے مزید کہا ‘‘جناب سنگھ تمام سیاسی حلقوں میں مقبول تھے اور وہ معاشرے کے پسماندہ اور کمزور طبقات کی بھلائی کیلئے ہمیشہ کوشاں رہتے تھے’’۔
م ن۔م ع۔ ع ن
U NO 4294
(Visitor Counter : 131
عملے، عوامی شکایات اور پنشن کی وزارت
ڈاکٹر جتیندر سنگھ نے آئی ایس ٹی ایم، دہلی میں ڈجیٹل آموزشی سہولت ’کرمیوگی‘ کا افتتاح کیا
”مشن کرمیوگی کا مقصد نہ صرف عوامی خدمات کے لیے ایک افرادی قوت فراہم کرنا ہے، بلکہ سب سے بڑھ کر یہ ہندوستانی معاشرے کی خدمت کرے گا“: ڈاکٹر جتیندر سنگھ
جناب سنگھ نے کہا کہ ڈجیٹل ٹریننگ ماڈیول کو ریاستوں اور مرکز کے زیر انتظام علاقوں میں بھی لاگو کیا جائے گا
سائنس و ٹیکنالوجی کے مرکزی وزیر مملکت ؛ ارضیاتی سائنس کے وزیر مملکت ؛ وزیر اعظم کے دفتر کے وزیر مملکت؛ عوامی شکایات اور پنشن، ایٹمی توانائی اور خلا کے وزیر ڈاکٹر جتیندر سنگھ نے آج انسٹی ٹیوٹ آف سیکریٹریٹ ٹریننگ اینڈ مینجمنٹ  میں سرکاری ملازمین کے لیے ڈیجیٹل آموزشی سہولت ”کرمیوگی“ کا افتتاح کیا۔
اس موقع پر خطاب کرتے ہوئے ڈاکٹر جتیندر سنگھ نے کہا کہ یہ ڈجیٹل لرننگ پلیٹ فارم وزیر اعظم جناب نریندر مودی کی قیادت میں حکومت کی جانب سے شروع کی گئی شہری مرکوز اصلاحات کو آگے بڑھانے میں مدد کرے گا۔ انھوں نے کہا کہ مرکزی حکومت کے افسران اور اہلکاروں کی مہارت کو اپ گریڈ کرنے کے لیے حکومت کا اصلاحی اقدام ’مشن کرمیوگی‘ شروع کیا گیا ہے۔
ڈاکٹر جتیندر سنگھ نے کہا کہ سرکاری ملازمین کے کام کرنے کے طریقے کو تبدیل کرنے کے لیے اہم اقدامات کیے گئے ہیں، تاکہ وہ انھیں تفویض کردہ ذمہ داریوں کو مؤثر انداز میں نبھا سکیں۔ مشن کرمیوگی کا مقصد نہ صرف سول سروسز کے لیے ایک سرشار افرادی قوت پیدا کرنا ہے بلکہ اس سے بڑھ کر یہ بڑے پیمانے پر ملک کے شہریوں کی خدمت کرے گا۔ انھوں نے کہا کہ اس طرح کے تربیتی ماڈیول مختلف ریاستوں اور مرکز کے زیر انتظام علاقوں کی سطح پر بھی نافذ کیے جائیں گے۔
ڈاکٹر جتیندر سنگھ نے 75 گھنٹے کے ڈجیٹل مواد کے ساتھ 75 کورسز کو کرمیوگی ڈجیٹل لرننگ لیب پلیٹ فارم پر جاری کرنے کے لیے آئی ایس ٹی ایم کی تعریف کی۔ انھوں نے کہا کہ یہ صلاحیت کی تعمیر ہندوستان کی آزادی کے 75ویں سال کو منانے کے سلسلے میں کی جا رہی ہے۔ انھوں نے کہا کہ جناب نریندر مودی کی حکومت نے بڑے پیمانے پر انتظامی اصلاحات کی ہیں اور وزیر اعظم کے ’نیو انڈیا‘ وژن کے مطابق خدمات کی فراہمی میں بہترین طریقہ کار متعارف کرایا ہے۔ انھوں نے کہا کہ بعض عہدوں کے لیے انٹرویو کے عمل کے خاتمے نے نہ صرف بھرتیوں کے عمل کو شفاف بنایا ہے بلکہ اس نے اچھی حکمرانی کے ہدف کو بھی آگے بڑھایا ہے۔
حکومت نے سول سروسز صلاحیتی تعمیر کے ذریعے گورننس کو بہتر بنانے کے مقصد کے ساتھ 2 ستمبر 2020 کو سول سروسز صلاحیتی تعمیر - ”مشن کرمیوگی“ کی منظوری دی تھی۔ این پی سی ایس سی بی کو سرکاری ملازمین کی صلاحیت بڑھانے کے لیے بہت احتیاط سے ڈیزائن کیا گیا ہے تاکہ وہ ہندوستانی ثقافت اور حساسیت سے جڑے رہیں اور دنیا بھر کے بہترین اداروں اور طریقوں سے گورننس سیکھتے ہوئے کبھی اپنی جڑوں سے نہ بھٹکیں۔ ڈجیٹل لرننگ پلیٹ فارم، انٹیگریٹڈ گورنمنٹ آن لائن ٹریننگ  کا زیادہ سے زیادہ استعمال کرنے کے لیے مختلف اکیڈمیوں میں سرکاری ملازمین کی تربیت کے پہلے سے قائم کردہ نظام کی تشکیل نو کی جا رہی ہے۔
اس موقع پر ڈاکٹر جتیندر سنگھ نے مشن کرمیوگی پر تربیت، تحقیق اور گورننس کے آئی ایس ٹی ایم کے ششماہی جرنل کا خصوصی ایڈیشن بھی جاری کیا۔ اس پروگرام میں جناب دیپک کھانڈیکر، سیکریٹری، ڈی او پی ٹی، رشمی چودھری، ایڈیشنل سکریٹری، ڈی او پی ٹی، عادل زینل بھائی، چیئرمین، کیپیسٹی بلڈنگ کمیشن ، جناب ایس این ترپاٹھی، ڈائریکٹر جنرل، آئی آئی پی اے اور جناب ایس ڈی شرما، ڈائریکٹر، آئی ایس ٹی ایم سمیت دیگر معززین موجود تھے۔
وزارتِ تعلیم
جناب دھرمیندر پردھان نے این ای پی 2023 کی تیسری سالگرہ کے موقع پر یو ایل ایل اے ایس: نو بھارت ساکشرتا کاریہ کرم کی موبائل ایپلی کیشن لانچ کی
وزیر اعظم نے این ای پی 2020 کی تیسری سالگرہ کے موقع پر نئی دہلی کے پرگتی میدان میں بھارت منڈپم میں اکھل بھارتیہ شکشا سماگم 2023 کا آغاز کیا۔
اس کے تقریب کے شانہ بہ شانہ، مرکزی وزیر تعلیم اور ہنرمندی ترقیات اور صنعت کاری کے وزیر جناب دھرمیندر پردھان نے نئی دہلی کے پرگتی میدان میں بھارت منڈپم میں لوگو، نعرہ – جن جن ساکشر اور یو ایل ایل اے ایس: نو بھارت ساکشرتا کاریہ کرم کی موبائل ایپلی کیشن لانچ کی۔
اس موقع پر بات کرتے ہوئے جناب پردھان نے کہا کہ یو ایل ایل اے ایس موبائل ایپلی کیشن بنیادی خواندگی تک وسیع تر رسائی میں آسانی فراہم کرنے کی غرض سے تکنالوجی کی قوت کو بروئے کار لانے میں ایک غیر معمولی سنگ میل کی حیثیت رکھتی ہے۔ یہ صارف دوست اور باہم اثر اپذیر ایپلی کیشن اینڈروئڈ اور آئی او ایس دونوں پر دستیاب ہے اور یہ این سی ای آر ٹی کے دیکشا پورٹل کے توسط سے متنوع تدریسی وسائل سے جڑنے کے لیے سیکھنے والوں کے لیے ایک ڈجیٹل گیٹ وے کے طور پر کام کرے گی۔ انہو نے مزید کہا کہ یو ایل ایل اے ایس ایپلی کیشن کو سیکھنے والوں اور رضاکاران کے رجسٹریشن کے لیے یا تو خود رجسٹریشن کے ذریعہ یا سروے کرنے والوں کے ذریعہ استعمال کیا جا سکتا ہے۔ وزیر موصوف نے اس امر کو اجاگر کیا کہ یو ایل ایل اے ایس فنکشنل خواندگی کو فروغ دینے، پیشہ وارانہ ہنرمندیوں، اور مالی خواندگی، قانونی خواندگی، ڈجیٹل خواندگی، اور شہریوں کو ملک کی تعمیر میں شامل کرنے کے لیے ان کو بااختیار بنانے پر توجہ دے گی۔ یہ بھارت میں مختلف برادریوں میں مسلسل تدریس اور معلومات ساجھا کرنے کی ثقافت کو پروان چڑھائے گی۔
یو ایل ایل اے ایس  پہل قدمی ملک بھر میں تعلیم اور خواندگی میں انقلاب برپا کرنے کے لیے تیار ہے، جس کے لیے ایک ایک ایسے تدریسی نظام کی نشو و نما کی جائے گی جس کی ہر ایک فرد تک رسائی ہو، اور جو بنیادی خواندگی اور زندگی کی اہم ہنرمندیوں میں موجود خلاء کو ختم کرے۔ یہ پہل قدمی 15برس اور اس سے زیادہ عمر کے ایسے شہریوں میں بنیادی تعلیم، ڈجیٹل اور مالی خواندگی اور زندگی کی اہم ہنر مندیاں پیدا کرتی ہے جو اسکول جانے کا موقع کھو چکے ہیں۔ اسے رضاکارانہ طور پر نافذ کیا جا رہا ہے۔
نیا لوگو اور نعرہ ’’یو ایل ایل اے ایس: نو بھارت ساکشرتا کاریہ کرم‘‘ مہم کے جوش و خروش کی عکاسی کرتے ہیں۔ یہ پہل قدمی علم کی اس روشنی کی عکاس ہے جو ملک کے کونے کونے میں پھیل رہی ہے، تعلیم کی قوت کے ساتھ شہریوں کو بااختیار بنا رہی ہے، اور ہر ایک فرد کے اندر تجسس اور سیکھنے کا جذبہ جاگزیں کرکے جن جن کو ساکشر بنا رہی ہے۔
یہ اسکیم رضاکاران کو تعمیر ملک کے لیے فرض یا کرتویہ بودھ کے طور پر اسکیم میں شامل ہونے کے لیے ترغیب فراہم کرے گی اور طلبا رضاکاران کو اسکولوں/یونیورسٹی میں کریڈٹس کے ذریعہ مراعات فراہم کرے گی اور اسناد، توصیفی مراسلوں، عزت افزائی کے ذریعہ ان کی ستائش کی جائے گی۔
یو ایل ایل اے ایس: نو بھارت ساکشرتا کاریہ کرم کے بارے میں مزید معلومات حاصل کرنے کے لیے گوگل پلے اسٹور یا آئی او ایس ایپ اسٹور سے موبائل ایپلی کیشن ڈاؤن لوڈ کریں۔
وزیراعظم کا دفتر
وزیر اعظم نے سابق وزیر اعظم ڈاکٹر منموہن سنگھ کو ان کے یوم پیدائش کے موقع پر مبارکباد پیش کی
نئی دہلی، 26 ستمبر 2020: وزیر اعظم جناب نریندر مودی نے سابق وزیر اعظم ڈاکٹر منموہن سنگھ کو ان کے یوم پیدائش کے موقع پر مبارکباد پیش کی۔
ایک ٹوئیٹ میں وزیر اعظم نے کہا، ’’ڈاکٹر منموہن سنگھ جی کو ان کے یوم پیدائش کے موقع پر مبارکباد۔ میں ان کی لمبی اور صحت مند زندگی کے لئے خدا سے دعا گو ہوں۔‘‘
صدر جمہوریہ کا سکریٹریٹ
صدر جمہوریہ ہند نے آنجہانی جناب این ٹی راما راؤ پر یادگاری سکہ جاری کیا
صدر جمہوریہ ہند، محترمہ دروپدی مرمو نے آج  راشٹرپتی بھون کلچرل سینٹر میں آنجہانی جناب این ٹی راما راؤ کے سوویں یوم پیدائش پر یادگاری سکہ جاری کیا۔
اس موقع پر خطاب کرتے ہوئے صدر جمہوریہ نے کہا کہ آنجہانی جناب این ٹی راما راؤ نے تیلگو فلموں کے ذریعہ ہندوستانی سنیما اور ثقافت کو مالا مال کیا ہے۔ انہوں نے اپنی اداکاری سے رامائن اور مہابھارت کے ممتاز کرداروں میں جان ڈالی۔ ان کے ذریعہ نبھائے گئے بھگوان رام اور بھگوان کرشن کے کردار اتنے جاندار ہوگئے کہ لوگ این ٹی آر کی پوجا کرنے لگے۔ انہوں نے کہا کہ این ٹی آر نے اپنی اداکاری کے ذریعے عام لوگوں کے درد وغم کا اظہار بھی کیا۔ انہوں نے سماجی انصاف اور مساوات کا پیغام اپنی ایک فلم ’مانوشولانتا اوکاٹے‘یعنی تمام انسان برابر ہیں، کے ذریعے پھیلایا۔
صدر جمہوریہ نے کہا کہ این ٹی آر کی مقبولیت ایک پبلک سروینٹ اور لیڈر کی حیثیت سے یکساں طور پر وسیع تھی۔ انہوں نے اپنی غیر معمولی شخصیت اور محنت سے ہندوستانی سیاست میں ایک منفرد باب رقم کیا۔ انہوں نے بہت سے عوامی فلاحی پروگرام شروع کیے، جنہیں آج تک یاد رکھا جاتا ہے۔
صدر جمہوریہ نے این ٹی آر پر یادگاری سکہ جاری کرنے کے لیے حکومت ہند کی وزارت خزانہ کی تعریف کی۔ انہوں نے کہا کہ ان کی منفرد شخصیت ہمیشہ لوگوں بالخصوص تیلگو بولنے والوں کے دلوں پر نقش رہے گی۔
صدر جمہوریہ کی تقریر دیکھنے کے لئے یہاں کلک کریں-
۔۔۔۔۔۔۔۔۔۔۔
ش ح۔ ف ا ۔ ن ا۔
U- 8909
(Visitor Counter : 62
وزارت دفاع
ہندوستان ایروناٹکس لمیٹڈ نے خام دھات کے ساتھ جامع خام مال تیار کرنے کے لیے مفاہمت نامہ پر دستخط کیا
ہندوستان ایروناٹکس لمیٹڈ  اور مشر دھاتو نگم لمیٹڈ  نے مورخہ 4 فروری، 2021 کو بنگلورو میں ایرو انڈیا 2021 کے دوران کمپوزٹ راء میٹریل کی تعمیر اور پیداوار کے لیے مفاہمت نامہ  پر دستخط کیے ہیں۔ یہ پہلا موقع ہے جب کمپوزٹ راء مٹیریئل کے لئے اس قسم کے مفاہمت ناموں پر دستخط کئے گئے ہیں۔ اس ایم او یو پر ہندوستان ایروناٹکس لمیٹڈ  کے چیئرمین اور منیجنگ ڈائرکٹر جناب آر مادھون اور مشر دھاتو نگم لمیٹڈ  کے چیئرمین اور منیجنگ ڈائرکٹر ڈاکٹر ایس کے جھا نے دیگرسینئر اہلکاروں کی موجودگی میں دستخط کئے۔
جناب آر مادھون نے کہا کہ کمپوزٹ ایک ایسا شعبہ ہے، جہاں ہندوستان ایروناٹکس لمیٹڈ ، کمپوزٹ کچے مال میں شعبہ میں تعاون کرے گا۔ یہ بنیادی طور پر ہلکے جنگی طیارہ ، ایڈوانسڈ لائٹ ہیلی کاپٹر ، ہلکے جنگی ہیلی کاپٹر  اور لائٹ یوٹیلیٹی ہیلی کاپٹر  جیسے پلیٹ فارموں میں پری –پیگس کے طور پر استعمال ہونے والے مادے ہیں، جنہیں فی الحال درآمد کیا جاتا ہے۔
مِدھانی کے چیف منیجنگ ڈائرکٹر  جناب ایس کے جھا نے کہا کہ کمپوزٹ مٹیریئل کے شعبے میں یہ بڑا قدم ہے۔ ہندوستان ایروناٹکس لمیٹڈ نہ صرف فرنٹ لائن ایئر کرافٹ پروڈکشن کا دھیان رکھ رہی ہے، بلکہ را ء مٹیریئل کے شعبے میں بھی سرگرم ہے۔ طیارہ سے متعلق موا د کے لئے مختلف قسم کے پری –پیگ  کے لئے کوئی مساوی تصدیق شدہ ہندوستانی منظور کردہ ؍ قابل سپلائر نہیں ہے۔ اس سے غیر ملکی آلات بنانے والوں  پر انحصار پیدا ہوتا ہے۔ انہوں نے کہا کہ ‘‘ آتم نربھر بھارت ’’ پہل کے موافق شراکت داری کےذریعے بھارت میں اس قسم کے پِری- پیگ کی ترقی اور تعمیر کےلئے کوشش کرنے کی ضرورت ہے۔
کمپوزٹ مٹیریئل کا استعما ل خاص طو ر سے ایرو اسپیس میں ، خاص کر جنگی طیارہ ؍ ہیلی کاپٹر کے لئے موجود رہے گا اور بڑھے گا، کیونکہ دھات کے خام مواد کے مقابلے اس کے مفاد پوشیدہ ہیں۔ اس کے علاو ہ انڈین اسپیس ریسرچ آرگنائزیشن  ، ڈیفنس ریسرچ ڈیولپمنٹ آرگنائزیشن  اور نیشنل ایرو اسپیس لیباریٹریز  سمیت دیگر ایرو اسپیس اور دفاعی پروگراموں کےلئے بھی کسی قسم کے آلات کی ضرورت ہے۔
وزارت دفاع
ایل آر ایس اے ایم میزائلوں کے فائنل پروڈکشن بیچ کی فلیگ آف تقریب
نئی دہلی، 14 /فروری 2021 ۔ لانگ رینج سرفیس ٹو ایئر میزائل  یعنی لمبی دوری تک سطح سے ہوا میں مار کرنے والی میزائل کے فائنل پروڈکشن بیچ کو حیدرآباد میں واقع ڈی آر ڈی ایل، اے پی جے عبدالکلام میزائل کمپلیکس سے 14 فروری 2021 کو فلیگ آف  کیا گیا۔ اس موقع پر ڈی آر ڈی اینڈ ڈی کے سکریٹری اور ڈی آر ڈی او کے چیئرمین ڈاکٹر جی ستیش ریڈی اور ریئر ایڈمیرل وی راج سیکھر، وی ایس ایم ڈائریکٹر، ڈیفنس مشین ڈیزائن اسٹیبلشمنٹ  موجود تھے۔ یہ میزائل متعدد صنعتی شراکت داروں کے اشتراک سے ڈی آر ڈی او نے ڈیزائن کیا ہے اور اس کے انٹیگریشن کا کام بی ڈی ایل نے کیا ہے۔
ایل آر ایس اے ایم، ڈی آر ڈی او اور آئی اے آئی اسرائیل کے ذریعہ مشترکہ طور پر ڈیولپ کیا گیا ہے، تاکہ اس سے بھارتی بحریہ کے جدید ترین جہازوں کو لیس کیا جاسکے۔ یہ ایل آر ایس اے ایم میزائل سسٹم جنگی طیاروں، سب سونک اور سپرسونک کروز میزائلوں سمیت متعدد ہوائی اہداف کے خلاف پوائنٹ اور ایریا ڈیفنس کی سہولت فراہم کرسکتا ہے۔ یہ میزائل ملک میں ہی تیار کئے گئے ڈوول – پلس راکٹ موٹر اور ڈوول کنٹرول سسٹم سے آراستہ ہے تاکہ ٹرمینل فیس پر مطلوبہ رفتار دے سکے۔ یہ جدید ترین اسلحہ جاتی نظام ایکٹیو ریڈیو فریکوئینسی  سیکر  کے ساتھ ڈیزائن کیا گیا ہے، تاکہ انتہائی درجہ کی مار گرانے کے امکانات کے ساتھ ہدف کی نشان دہی کرسکے، پتہ لگاسکے، ربط میں آسکے اور تباہ کرسکے۔
ایل آر ایس اے ایم سسٹم کی اِنڈ ٹو اِنڈ  کارکردگی کا کامیاب مظاہرہ بھارتی بحری جہازوں سے متعدد یوزر فلائٹ ٹرائلس کے ذریعہ کیا جاچکا ہے۔ اس اسلحہ جاتی نظام کا کامیابی کے ساتھ پروڈکشن کیا گیا ہے اور بھارتی بحریہ کو اس کی ڈیلیوری کی گئی ہے۔
ڈی ڈی آر اینڈ ڈی کے سکریٹری نے دیسی پیداواری کوششوں کی اہمیت کو اجاگر کیا اور صنعتوں کا شکریہ ادا کیا، جنھوں نے مینوفیکچرنگ مراکز قائم کئے اور پروڈکشن سے متعلق آرڈر کی کامیابی کے ساتھ تکمیل کی اور اس طرح سے ’میک اِن انڈیا‘ کے ہدف کو حاصل کرنے کا کام کیا۔ انھوں نے میزائل سسٹم کوالٹی ایشورینس ایجنسی ، ڈی جی  کا بھی ملک بھر میں متعدد صنعتوں میں پروڈکشن سے متعلق سرگرمیوں میں ہم آہنگی پیدا کرنے کے لئے کی گئی کوششوں کی بھی ستائش کی۔
بھارتی بحریہ کے وی ایس ایم، ریئر ایڈمیرل وی راج سیکھر نے پروڈکشن آرڈر کی کامیاب تکمیل اور بھارتی بحریہ کی ایئر ڈیفنس صلاحیت کو مضبوط کرنے کے لئے ڈی آر ڈی او کی کوششوں کی ستائش کی۔ انھوں نے ڈی آر ڈی او سے درخواست کی کہ وہ مستقبل کی جنگی ضرورتوں کی تکمیل کے لئے ایسے ہی ایڈوانس اسلحہ جاتی نظامات ڈیزائن اور ڈیولپ کریں۔
نائب صدر جمہوریہ ہند کا سکریٹریٹ
نائب صدر جمہوریہ نے نئے پارلیمنٹ بلڈنگ کے گج دوار پر قومی پرچم لہرایا
نائب صدر جمہوریہ نےاسے ایک " ترقی کے سفر میں ایک تاریخی لمحہ اور سنگ میل " قرار دیا
بھارت عہد کی تبدیلی کا مشاہدہ کر رہا ہے - نائب صدر
"دنیا بھارت کی طاقت، صلاحیت اور تعاون کو مکمل طور پر تسلیم کر رہی ہے" : نائب صدر جمہوریہ
امرت کال میں بھارت کے ایک شاندار وراثت کی تاریخ میں ایک نئے باب کا آغاز کرتے ہوئے، نائب صدر جمہوریہ اور راجیہ سبھا کے چیئرمین جناب جگدیپ دھنکھر نے آجنئے پارلیمنٹ بلڈنگ کے گج دوار پر قومی پرچم لہرایا۔ لوک سبھا کے اسپیکر جناب اوم برلا بھی اس موقع پر موجود تھے۔
اسے "ترقی کے سفر میں ایک تاریخی لمحہ اور سنگ میل " قرار دیتے ہوئے نائب صدر جمہوریہ نے کہا کہ بھارت عہد کی تبدیلی کا مشاہدہ کر رہا ہے اور دنیا بھارت کی طاقت، صلاحیت اور تعاون کو مکمل طور پر تسلیم کر رہی ہے۔
انہوں نے میڈیا سے بات کرتے ہوئے مزید کہا کہ "ہم ایسے دور میں رہ رہے ہیں جہاں ہم ترقی اور کامیابیوں کا مشاہدہ کر رہے ہیں جن کا ہم نے کبھی خواب بھی نہیں دیکھا تھا۔ آج ہماری زمینی حقیقت عالمی سطح پر انتہائی مثبت انداز میں ظاہر ہو رہی ہے"۔
اس تاریخی لمحے کا مشاہدہ کرنے کے لیے مرکزی وزراء، مختلف سیاسی جماعتوں کے اراکین پارلیمنٹ ، راجیہ سبھا اور لوک سبھا کے سکریٹری جنرل بھی موجود تھے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ت ع (
9605
(Visitor Counter : 44
وزارت دفاع
تمل ناڈو میں دفاعی گکلیاروں کا قیام
نئی دہلی،02 مارچ / رکشا راجیہ منتری جناب شری پد نائک نے آج راجیہ سبھا میں جناب پی وِلسن کے ایک سوال کے تحریری جواب میں بتایا ہے کہ 19-2018 ء کے بجٹ اعلانات کے مطابق ملک میں دو دفاعی گلیارے قائم کرنے کا فیصلہ لیا گیا ہے ، جس میں سے ایک گلیارہ اتر پردیش اور دوسرا تمل ناڈو میں قائم کیا جائے گا ۔ بعد ازاں ، تمل ناڈو دفاعی صنعتی گلیارے کے پانچ ذیلی ادارے چنئی ، کوئمبٹور ، ہوسر ، سالم اور ترو چرا پلّی میں قائم کرنے کے لئے شناخت کا عمل انجام دیا گیا ہے ۔ آرڈیننس فیکٹری بورڈ  اور نجی صنعتوں نے تمل ناڈو کے مذکورہ کوریڈور میں مجموعی طور پر 3100 کروڑ روپئے کی سرمایہ کاریوں کا اعلان کیا ہے ۔
تاحال ، تمل ناڈو میں شراکت داروں کی چھ مشاورتی میٹنگوں کا اعلان مختلف ذیلی مراکز کے تحت کیا جا چکا ہے ۔ اس کے علاوہ ، حکومت نے مذکورہ دونوں دفاعی گلیاروں کے لئے تفصیلی پروجیکٹ رپورٹ تیار کرنے کے لئے ایک کنسلٹینٹ بھی مقرر کیا ہے ۔
تمل ناڈو دفاعی صنعتی گلیارے کے قیام سے دفاعی اور خلائی اشیاء اندرونی ملک تیار ہونے لگیں گی اور صورت حال یکسر بدل جائے گی ، جس کے نتیجے میں درآمدات پر ہمارا نحصار کم ہو جائے گا اور ہم دیگر ممالک کو یہ اشیاء برآمد کر سکیں گے ۔ اس کے نتیجے میں براہ راست اور بالواسطہ روز گار مواقع فراہم ہوں گے اور بہت چھوٹی ، چھوٹی اور اوسط صنعتی اکائیوں اور اسٹارٹ اَپ اداروں سمیت نجی گھریلو مینو فیکچررس کو ترقی کا موقع حاصل ہو گا ۔
۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔۔ ۔ ۔ ۔ ۔ ۔

U. No. 986
(Visitor Counter : 60
یو پی ایس سی
یو پی ایس سی نے نومبر 2020 میں بھرتی کے نتائج کو حتمی شکل دی
نئی دہلی، 23 دسمبر 2020، یونین پبلک سروس کمیشن کے ذریعہ ماہ نومبر 2020 میں درج ذیل بھرتی نتائج کو حتمی شکل دی گئی ہے۔ جن امیدواروں کے ناموں کی شفارش کی گئی ہے انہیں علیحد علیحدہ ڈاک کے ذریعہ اطلاع دی گئی ہے۔
مکمل فہرست کے لئے یہاں کلک کریں
۔۔۔۔۔۔۔۔۔۔۔
م ن۔ا گ۔ن ا۔
U-8324
(Visitor Counter : 91
وزیراعظم کا دفتر
وزیر اعظم نے اِفکو کے چیئرمین سردار بلوندر سنگھ نکئی جی کے انتقال پر گہرے دُکھ کا اظہار کیا
نئی دہلی،12اکتوبر؍2021:
وزیر اعظم جناب نریندر مودی نے اِفکو کے چیئرمین سردار بلوندر سنگھ نکئی جی کے انتقال پر گہرے دُک کا اظہار کیا۔
ایک ٹوئٹ میں وزیر اعظم نے کہا ؛
سردار بلوندر سنگھ نکئی جی زراعت اور کوآپریٹیو سیکٹر میں سب سے تجربہ کار لوگوں میں سے تھے۔انہوں نے کسانوں کو بااختیار بنانے کےلئے رہنمائی کا فریضہ انجام دیا۔اُن کے انتقال سے بہت دُکھ ہوا ہے۔ اُن کے اہل خانہ اور اعزاو اقارب کے ساتھ میں تعزیت کا اظہار کرتا ہوں۔ ایشور اُن کی روح کو سکون نصیب کرے۔‘‘
ریلوے کی وزارت
ریلوے کمیٹی نے نان ٹیکنیکل پاپولر کیٹیگریز کے لئے امیدواروں ی تشویشات کو دور کیا
نان ٹیکنیکل پاپولر کیٹیگیرز  کے لیے دوسرے مرحلے کے کمپیوٹر پر مبنی ٹیسٹ  کے واسطے پے لیول وار 20 بار کے منفرد امیدواروں کو چنیدہ فہرست میں شامل کیا جائے گا
تمام پے لیولز کے ترمیم شدہ نتائج کا اعلان اپریل 2022 کے پہلے ہفتے تک کیا جائے گا
آر آر سی ۔ 01/2019  کے لیے ایک سنگل اسٹیج امتحان منعقد کیا جائے گا
ریلوے کی وزارت نے آرڈر نمبر ای آر بی۔I/2022/23/06 بتایخ 26 جنوری 2022 کے مطابق سی ای این 01/2019  اور سی ای این آر آر سی 01/2019 کے امیدواروں کی تشویشات کی جانچ کے لئے ایک کمیٹی تشکیل کی ہے۔ اس نے اب درج ذیل کےمطابق فیصلے کئے ہیں:
- سی ای این 01/2019 کے لیے دوسرے مرحلے کے کمپیوٹر پر مبنی ٹیسٹ  کے واسطے پے لیول وار 20 بار کے منفرد امیدواروں کو چنیدہ فہرست میں شامل کیا جائے گا۔
- جن امیدواروں کو پہلے ہی اہل قرار دیا گیا ہے وہ اہل رہیں گے۔
- شارٹ لسٹ ہونے والے اضافی امیدواروں کی فہرست ہر پے لیول پر مطلع کی جائے گی۔
- سی ای این آر آر سی 01/2019  ایک سنگل اسٹیج والا امتحان ہوگا۔ کوئی دوسرے اسٹیج کا سی بی ٹی نہیں ہوگا۔
- لیول 1 کے مختلف عہدوں کے لیے انڈین ریلوے میڈیکل مینول  کے مطابق میڈیکل معیارات استعمال کئے جائیں گے۔
- اقتصادی طور پر کمزور طبقات  کے تحت جن امیدواروں نے درخواست دی ہے،ان کے پاس دستیاب آمدنی اور اثاثے کے کسی بھی سرٹی فکیٹ کو جائز سمجھا جائے گا۔
سی ای این 01/2019  اور سی ای این آر آر سی ۔01/2019  کا شیڈول 
- تمام پے لیولز کے ترمیم شدہ نتائج کا اعلان اپریل 2022 کے پہلے ہفتے تک کیا جائے گا۔
- پے لیول 6 کے لیے دوسرے مرحلہ کا سی بی ٹی کا انعقاد مئی 2022 میں کیا جائے گا۔
- دیگر کے لیولز کے لئے دوسرے مرحلے کے سی بی ٹی کا انعقاد مناسب وقفے کے بعد کیا جائے گا۔
- اس میں ہر ایک شفٹ کی ضرورت میں نمایاں اضافے کے ساتھ لیول-1 کے لیے سی بی ٹی کے انعقاد کے واسطے اضافی انفراسٹرکچر اور لاجسٹکس کا انتطام شامل ہے۔ لیول-1 کے لیے سی بی ٹی کا انعقاد کے واسطے امتحان کرانے والی ایجنسی  کے جتنا جلد ممکن ہوگا انتظام کی کوشش کی جائے گی۔
- اس لیے لیول-1 کے واسطے سی بی ٹی کا عارضی طور پر جولائی 2022 سے انعقاد کا منصوبہ ہے۔
۔۔۔۔۔۔۔۔۔۔۔
ش ح۔ا گ ۔ن ا۔
U-2455
(Visitor Counter : 128